কানহাইয়ার বিরুদ্ধে দেশদ্রোহের অভিযোগ। তাকে ভিলেন হিসেবে দেখা হলেও আজ পর্যন্ত আদালতে কোনও প্রমাণ পুলিশ দিতে পারেনি। পরিস্থিতি এতটাই ভয়ঙ্কর হয়ে ওঠে যে তাকে কোর্টরুমে মার পর্যন্ত খেতে হয়েছিল যা তা জীবনের পক্ষে অত্যন্ত ঝুঁকিপূর্ণ। গণতন্ত্রের আরেকটি ধারার এহেন আচরণ সত্যিই ভয়ঙ্কর। আইনজীবীরা যারা আইনের ধারক ও বাহক, যারা ন্যায় বিচারের জন্য আদালতে লড়াই করেন, তারাই ঠিক করে নিয়েছেন কোনও বিচার ছাড়াই কানহাইয়াকে শাস্তি দেওয়া হোক। নিজেদের হাতে আইন তুলে নিয়েছেন, মারমুখী হয়ে উঠেছেন, নিজেদের মতে বিরুদ্ধে যারাই কথা বলেছেন হতে পারে সংবাদ মাধ্যম অথবা সুপ্রিম কোর্টের নিয়োগ করা পরিদর্শক, প্রত্যেকে তাঁদের আক্রমণের শিকার হয়েছেন। পুলিশ নীরব দর্শক। সুপ্রিম কোর্টের নির্দেশ থাকা সত্ত্বেও পুলিশ আইনজীবীদের গুন্ডামিতে বাধা দেয়নি। এই লেখা য়খন লিখছি তখনও তাঁরা খুল্লামখুল্লা ঘুরে বেড়াচ্ছেন।